PATVIRTINTA

Šilutės rajono savivaldybės

 tarybos 2024 m. d.

 sprendimu Nr.

# ŠILUTĖS RAJONO SAVIVALDYBĖS BENDROJO UGDYMO MOKYKLŲ MOKINIŲ DALYVAUJAMOJO BIUDŽETO INICIATYVŲ PROJEKTŲ ATRANKOS IR FINANSAVIMO TVARKOS APRAŠAS

**I SKYRIUS**

**BENDROSIOS NUOSTATOS**

1. Šilutės rajono savivaldybės bendrojo ugdymo mokyklų mokinių dalyvaujamojo biudžeto iniciatyvų projektų atrankos ir finansavimo tvarkos aprašas (toliau – Tvarkos aprašas) nustato Šilutės rajono savivaldybės (toliau – Savivaldybė) biudžeto lėšomis finansuojamų Šilutės rajono savivaldybės mokyklose (toliau – mokyklos) besimokančių mokinių inicijuotų dalyvaujamojo biudžeto modeliu grįstų projektų idėjų pasiūlymų teikimo, vertinimo, atrankos, lėšų skyrimo ir įgyvendinimo tvarką mokyklose.

2. Šilutės rajono savivaldybės bendrojo ugdymo mokyklų mokinių dalyvaujamojo biudžeto iniciatyvos projektų finansavimo (toliau – priemonė) tikslas – skatinti mokinių iniciatyvas, tobulinti finansinio ir pilietinio raštingumo įgūdžius, gilinti žinias apie mokyklos biudžeto sudarymą, didinti mokinių įsitraukimą į mokyklos veiklas ir kurti atvirą sprendimų priėmimo kultūrą, burti mokyklos bendruomenes, skatinti mokinių bendradarbiavimą.

3. Projektai finansuojami iš einamųjų metų patvirtinto savivaldybės biudžeto.

4. Priemonės įgyvendinimą koordinuoja Savivaldybės administracijos Švietimo, sporto ir kultūros skyrius (toliau – Skyrius).

5. Projektų atrankoje gali dalyvauti tik savivaldybės bendrojo ugdymo mokyklos.

6. Šilutės rajono savivaldybės dalyvaujamojo biudžeto iniciatyvų projektų atranka organizuojama bendrojo ugdymo mokyklų 5–10 ir I–IV gimnazijos klasėms.

7. Mokyklos, norinčios vykdyti Projektų konkursą ir gauti finansavimą joms įgyvendinti, privalo elektroniniu paštu informuoti Skyriaus specialistą ir jos įtraukiamos į priemonę vykdančių mokyklų sąrašą.

8. Savivaldybės biudžete numatytos lėšos paskirstomos Mokykloms pagal mokinių skaičių:

* iki 200 mokinių – 1000 eurų;
* nuo 200 iki 400 mokinių – 1500 eurų;
* nuo 400 iki 600 mokinių – 2000 eurų;
* 600 daugiau mokinių – 2500 eurų.

9. Tvarkos apraše vartojamos sąvokos:

9.1. **Vertinimo komisija** (toliau – Komisija) – komisija, sudaryta iš 2 mokyklos administracijos darbuotojų arba mokytojų, 3 mokyklos mokinių / mokinių tarybos / kitos mokinių savivaldos atstovų.

9.2. **Mentoriai** – mokyklų mokytojai ar administracijos darbuotojai, atsakingi už dalyvaujamojo biudžeto priemonės proceso įgyvendinimą, mokinių palydėjimą ir kuravimą mokyklose.

9.3. **Mokinių grupė** – 5–10 ir I–IV gimnazijos klasėse besimokančių mokinių grupė, sudaryta iš 2–5 asmenų, teikianti projekto idėjos pasiūlymą mokinių dalyvaujamojo biudžeto iniciatyvų projektų atrankos konkursui.

9.4. **Projektas** – laike apibrėžta nekomercinė, negeneruojanti pajamų kryptingos veiklos priemonių visuma, įgyvendinama vadovaujantis Tvarkos aprašo nuostatomis.

9.5. **Projekto idėjos pasiūlymas** – pagal specialią formą parengtas dokumentas su priedais, kurį pateikia mokinių komandos, išdėstydamos projekto idėją (1 priedas).

9.6. **Vieša atranka** – mokinių balsavimas už pateiktą projekto iniciatyvą mokykloje.

**II SKYRIUS**

**PROJEKTŲ IDĖJŲ PASIŪLYMŲ TEIKIMO TVARKA**

10. Mokyklos direktoriaus įsakymu skiriamas mentorius, kuris atsakingas už konkurso organizavimą mokykloje ir mokinių dalyvaujamojo biudžeto iniciatyvos projekto įgyvendinimą.

11. Konsultaciją ir metodinę pagalbą mokykloms, organizuojančioms Projektų atranką, teikia atsakingas Skyriaus specialistas.

12. Mokyklų mentoriai einamaisiais biudžetiniais metais ne vėliau kaip iki balandžio 1 d. informuoja mokyklos bendruomenę ir pristato mokinių dalyvaujamojo biudžeto iniciatyvą, informuoja apie galimybę dalyvauti mokinių dalyvaujamojo biudžeto iniciatyvų projektų atrankoje ir teikti savo projekto idėjos pasiūlymus. Atrankos laiką kiekviena mokykla nustato atskirai.

13. Projektų idėjų pasiūlymai teikiami vadovaujantis Tvarkos aprašu ir mokyklos kvietime nustatyta tvarka ir terminais.

14. Kvietimas teikti projektų idėjų pasiūlymus (toliau – Kvietimas) skelbiamas mokyklų skelbimų lentoje, interneto svetainėje ir socialiniuose tinkluose, jeigu mokyklos juos turi.

15. Teikti paraiškas Projektų atrankai gali mokinių grupės, sudarytos iš 2–5 asmenų (vienos klasės atstovų, dviejų klasių atstovų, mokinių tarybos atstovų ir pan.).

16. Mokinių grupė kvietime nustatyta tvarka ir terminais pateikia užpildytą projekto idėjos pasiūlymą.

17. Būtinieji reikalavimai projekto idėjos pasiūlymui:

17.1. projekto įgyvendinimo vertė turi neviršyti mokyklai skirtos sumos;

17.2. būti nereikalaujantys išlaikymo išlaidų ar papildomos darbo jėgos jiems įgyvendinti;

17.3. projekto veiklomis sukurti rezultatai turi būti skirti visai mokyklos bendruomenei (netradicinių ugdymo aplinkų, poilsio ir interaktyvių erdvių įrengimas ar tobulinimas, ugdymo priemonių įsigijimas ir pan.).

18. Projektų idėjų pasiūlymai turi būti parengti pagal Tvarkos aprašo 1 priede nustatytą pasiūlymo formą.

19. Mokiniai turi teisę Projekto paraišką atsiimti bet kuriuo metu iki viešosios atrankos paskelbimo pradžios.

20. Konsultaciją ir metodinę pagalbą mokiniams, norintiems teikti projektų idėjų pasiūlymus, teikia mentoriai, nurodyti Kvietime.

**III SKYRIUS**

**PROJEKTŲ IDĖJŲ PASIŪLYMŲ VERTINIMAS IR ATRANKA**

21. Pagal Kvietime nustatytas sąlygas pateikti projektų idėjų pasiūlymai vertinami pasibaigus priėmimo terminui.

22. Pateiktų projektų idėjų pasiūlymų vertinimas vyksta dviem etapais:

22.1. administracinės atitikties vertinimas;

22.2. vieša atranka.

23. Projektų idėjų administracinės atitikties vertinimą atlieka Komisija. Administracinės atitikties vertinimas atliekamas per 5 darbo dienas nuo Kvietime nurodytos paskutinės projektų idėjų pasiūlymų pateikimo dienos. Komisijos pirmininkas išrenkamas pirmojo posėdžio metu. Komisija sprendimus priima balsų dauguma, jeigu balsai pasiskirsto po lygiai, lemiamą balsą turi pirmininkas.

24. Administracinės atitikties vertinimo metu įvertinama, ar:

24.1. projekto idėjos pasiūlymas atitinka Tvarkos aprašo 1 priede nustatytą projekto pasiūlymo formą;

24.2. projekto idėjos pasiūlymas užpildytas tinkamai, t. y. užpildytos visos formos skiltys;

24.3. projekto idėjos pasiūlyme pateiktas išlaidų pagrįstumas yra realus, skirtas projekto rezultatams pasiekti;

24.4. projekto veiklomis sukurti rezultatai nebus naudojami komerciniais tikslais ir negeneruos pajamų;

24.5. projekto idėjos, skirtos mokyklos bendruomenei, kurioje teikiamas projekto idėjos pasiūlymas;

24.6. projekto veiklomis sukurti rezultatai atitiks Tvarkos aprašo 17 punkte numatytus tikslus ir sąlygas;

24.7. projektuose numatytos įsigyti prekės pagal teisės aktus gali būti naudojamos mokyklos patalpose ir erdvėse ir nėra nurodytos kaip draudžiamos.

25. Iš visų projektų idėjų pasiūlymų, atitinkančių Tvarkos aprašo 24.1–24.7 papunkčiuose nurodytus reikalavimus, sudaromas atrinktų projektų sąrašas.

26. Komisijos posėdžiai protokoluojami, o sprendimai įforminami protokolais, kuriuos pasirašo Komisijos pirmininkas.

27. Jeigu Komisija įvertina gautą projekto idėjos pasiūlymą kaip neatitinkantį bent vieno Tvarkos aprašo 24.1–24.7 papunkčiuose nurodyto reikalavimo, Komisijos pirmininkas apie priimtą sprendimą informuoja mokinius jų nurodytais kontaktais.

28. Su Komisijos sprendimu, atrinktų projektų sąrašu ir pagrindine informacija (projekto tikslas, trumpas aprašymas ir prašoma suma) supažindinama Mokyklos bendruomenė ir Skyriaus specialistas.

**IV SKYRIUS**

**MOKINIŲ BALSAVIMAS UŽ SIŪLOMUS ĮGYVENDINTI PROJEKTUS**

29. Per 5 darbo dienas nuo projektų sąrašo paskelbimo dienos mokyklos administracija organizuoja viešą projektų atranką mokykloje.

30. Organizuojant viešą atrinktų iniciatyvų projektų atranką (visuotinis susirinkimas ar kita Mokyklos bendruomenės pasirinkta pristatymo forma), mokinių grupėms sudaromos sąlygos pristatyti savo projektų idėjas su lydimąja medžiaga (nuotraukos, brėžiniai, piešiniai ir pan.). Viešosios atrankos metu prieš mokinių idėjų svarstymą mokyklos vadovas ar kitas jo paskirtas asmuo pateikia informacinį pristatymą apie mokyklos biudžeto sudarymą. Pranešimas pateikiamas laisva forma. Po pranešimo vyksta idėjų projektų pristatymai.

31. Apie organizuojamą viešą atrinktų iniciatyvų projektų atranką informuojamas Skyriaus specialistas.

32. Po idėjų pristatymų ir aptarimų mokiniai kviečiami balsuoti ir išrinkti aktualiausias, mokyklos bendruomenei reikšmingiausias idėjas. Balsavimas vyksta slaptu būdu.

33. Balsavimo teisę turi mokyklos 5–10 ir I–IV gimnazijos klasių mokiniai.

34. Mokinys turi teisę balsuoti ne daugiau kaip už 1 pasirinktą projekto idėją.

35. Įvertinęs mokinių balsavimo rezultatus, mentorius sudaro projektų idėjų sąrašą. Projektų idėjos sugrupuojamos pagal balsavusių asmenų balsus, t. y. nuo daugiausiai balsų surinkusių projektų idėjų iki mažiausiai balsų surinkusių projektų idėjų.

36. Finansuojamų projektų skaičius nustatomas atsižvelgiant į Savivaldybės skirtas lėšas mokyklai. Finansuojamų projektų bendra suma negali viršyti Savivaldybės skirtų lėšų priemonei įgyvendinti sumos.

37. Atsižvelgiant į Savivaldybės skirtas lėšas mokyklai išrenkami nugalėtojai – daugiausia balsų surinkusios projektų idėjos.

38. Gavusios daugiausia mokinių balsų projektų idėjos tvirtinamos mokyklos direktoriaus įsakymu.

39. Mokinių atrinktos idėjos (jų aprašymai ir vertė) skelbiamos mokyklos skelbimų lentoje, interneto svetainėje, socialiniuose tinkluose, jeigu mokykla juos turi, Savivaldybės interneto svetainėje www.silute.lt.

**V SKYRIUS**

**PROJEKTŲ ĮGYVENDINIMAS, FINANSAVIMAS IR ATSISKAITYMAS**

40. Atrinktus projektus įgyvendina mokiniai, kuruojami mokyklos mentorių, iki einamųjų biudžetinių metų gruodžio 1 d.

41. Mokiniai, įgyvendindami projekto idėją, yra atsakingi už:

41.1. veiklos įgyvendinimą;

41.2. techninių specifikacijų paslaugoms ar prekėms pirkti parengimą su mentoriaus pagalba;

41.3. projektų idėjų ataskaitų rengimą.

42. Vadovaudamiesi mokyklos nustatyta tvarka, dokumentų parengimą apmokėjimams už projektui reikalingas veiklas, prekes ir kt. atlieka mokyklos administracijos darbuotojai.

43. Savivaldybės skirtos lėšos priemonei įgyvendinti negali būti naudojamos paslaugų ar prekių apmokėjimams, nesusijusiems su tiesioginėmis projekto išlaidomis, nurodytomis projekto sąmatoje.

44. Mentoriai, kartu su mokiniais įgyvendinę projektą, mokyklos administracijai ir Savivaldybės administracijos Švietimo, sporto ir kultūros skyriui pateikia Tvarkos aprašo 2 priede nustatytos formos projekto rezultatų ataskaitą per 5 d. d. nuo projekto įgyvendinimo pabaigos.

45. Mokykla nepanaudotas lėšas iki gruodžio 10 d. grąžina Savivaldybės administracijai.

**VI SKYRIUS**

**BAIGIAMOSIOS NUOSTATOS**

46. Projektų įgyvendinimo priežiūrą vykdo Švietimo, sporto ir kultūros skyrius.

47. Savivaldybės bendrojo ugdymo mokyklos yra atsakingos už Savivaldybės skirtų lėšų tikslingą panaudojimą.

48. Lėšų panaudojimo kontrolė vykdoma teisės aktų nustatyta tvarka.

49. Tvarkos aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Šilutės rajono savivaldybės mokinių

dalyvaujamojo biudžeto iniciatyvos

projektų atrankos ir finansavimo tvarkos aprašo

1 priedas

**ŠILUTĖS RAJONO SAVIVALDYBĖS MOKINIŲ DALYVAUJAMOJO BIUDŽETO INICIATYVOS PROJEKTO IDĖJOS PASIŪLYMO FORMA**

\_\_\_\_\_\_\_\_\_\_\_\_\_\_\_\_\_\_\_\_\_

(data)

**1. Bendra informacija apie projektą ir pareiškėją**

|  |
| --- |
| **1.1. Projekto pavadinimas**  |

|  |
| --- |
| **1.2. Pareiškėjas** *(mokykloje besimokančių mokinių grupės, sudarytos iš 2–5 asmenų)* |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| **1.3. Mentorius** |
| Vardas ir pavardė, kontaktai (telefono numeris, el. p.) |  |

**2. Projekto idėjos aprašymas (santrauka)**

|  |
| --- |
| **2.1. Projekto tikslas, tikslinė grupė, sprendžiama problema** (*ne daugiau kaip pusė lapo)* |
| **2.2. Projekto rezultatai, jų nauda mokyklos bendruomenei** |
| **2.3. Numatomos projekto veiklos, veiklų kiekybiniai ir kokybiniai rodikliai** |

**3. Preliminari projekto sąmata**

|  |  |  |
| --- | --- | --- |
| **Išlaidų pavadinimas** | **Planuojama išlaidų suma Eur** | **Išlaidų pagrindimas** |
|  |  |  |
|  |  |  |
| **Iš viso** |  |  |

**4. Projekto idėjos pasiūlymo priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(preliminarią projekto sąmatą pagrindžiantys dokumentai, vizualizacijos, brėžiniai, schemos, ekspertų nuomonės, rekomendacijos, ar kita informacija, papildanti projekto aprašymą)* | **Priedo lapų skaičius** |
| **1.**  |  |  |
| **2.** |  |  |
| **3.**  |  |  |

**5. Tvirtinu:**

5.1. Šiame projekto idėjos pasiūlyme ir prie jo pridėtuose dokumentuose pateikta informacija yra teisinga.

5.2. Sutinku, kad informacija apie mano pateiktą pasiūlymą būtų skelbiama Šilutės rajono savivaldybės interneto svetainėje ir (ar) kitoje viešoje erdvėje.

Mokiniai:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Šilutės rajono savivaldybės mokinių

dalyvaujamojo biudžeto iniciatyvos projektų

atrankos ir finansavimo tvarkos aprašo

2 priedas

**ŠILUTĖS RAJONO SAVIVALDYBĖS MOKINIŲ DALYVAUJAMOJO BIUDŽETO INICIATYVOS PROJEKTO REZULTATŲ ATASKAITA**

\_\_\_\_\_\_\_\_\_\_\_\_\_\_\_\_\_\_\_\_\_

(data)

**1. Bendra informacija apie įgyvendintą projektą ir jo vykdytojus**

|  |
| --- |
| **1.1. Projekto pavadinimas**  |

|  |
| --- |
| **1.2. Projekto vykdytojai** *(mokykloje besimokančių mokinių grupės, sudarytos iš 2–5 asmenų)* |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| Vardas ir pavardė, kontaktai (telefono numeris, el. p.) |  |
| **1.3. Mentorius** |
| Vardas ir pavardė, kontaktai (telefono numeris, el. p.) |  |

**2. Projekto pasiekimai (santrauka)**

|  |
| --- |
| **Projekto tikslas** |
|  |
| **Projekto nauda mokyklos bendruomenei** |
|  |
| **Įvykdytos veiklos**  | **Kokybiniai rezultatai** | **Kiekybiniai rezultatai** |
|
|  |  |  |
|  |  |  |
|  |  |  |

**Informacija apie projekto viešinimą įgyvendinimo laikotarpiu**

|  |  |  |
| --- | --- | --- |
| **Tikslinė grupė** | **Informavimo tikslas ir būdas** | **Informavimo laikas** |
|  |  |  |

**3. Projekto sąmatos įgyvendinimas**

|  |  |
| --- | --- |
| **Suplanuota lėšų** | **Įsisavinta lėšų** |
|  |  |

**4. Projekto įgyvendinimą pagrindžiantys priedai**

|  |  |  |
| --- | --- | --- |
| **Eil. Nr.** | **Priedo pavadinimas** *(veiklos dalyvių sąrašai, susitikimų sąrašai, veiklos įgyvendinimo faktą patvirtinanti vaizdinė medžiaga (fotografijos, vaizdo įrašai ir pan.)* | **Priedo lapų skaičius** |
| **1.**  |  |  |
| **2.** |  |  |
| **3.**  |  |  |

Mokiniai:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Mentorius:

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)